Lesnoj (Sverdlovsk oblast)

Lesnoj (russisk: Лесно́й) er en lukket by i Sverdlovsk oblast i Russland. Den ligger 254 km nord for Jekaterinburg.Mellom 1924 og 1991 var Jekaterinburg kalt Sverdlovsk Innbyggertall: 53 195 (folketelling 2002). Byen ligger ved bredden av elva Tura. 

 Historie 
Byen ble grunnlagt i 1947 da Fabrikk 418 ble bygget for å produsere høyanriket uran (HEU) for produksjon av kjernefysiske våpen. Montering av atomvåpen foregikk også her. I 1954 fikk byen status som lukket by, under navnet Sverdlovsk-45, for å understøtte produksjonen av atomvåpen Making the Russian Bomb: From Stalin to Yeltsin, Cochran, Thomas et al., Westview Press, 1995. 

Byen Sverdlovsk-45 var en hemmelig by til den russiske presidenten Boris Jeltsin i 1992 erklærte at slike byer kunne bruke sine historiske navn. Byen fantes ikke på noen offisielle kart før da. 

Referanser

 Eksterne lenker 


Kategori:Byer i Sverdlovsk oblast
Kategori:Lukkede byer
Kategori:Bosetninger etablert i 1947
Kategori:1947 i Russland